Diari Oficial de la Generalitat Valenciana


Sumari del DOGV 8196, del 22-12-2017 (2017/11058)

Extracte de la Resolució de 18 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoca, per a l'exercici de 2018, el Premi Literari de Narrativa de Dones.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8196

Data del DOGV
:   22-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11466


Data del document
:   18-12-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * distinció honorífica

Extracte de la Resolució de 18 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoca, per a l'exercici de 2018, el Premi Literari de Narrativa de Dones. [2017/11458]  
BDNS (identif.): 376427  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la base de Dades Nacionals de Subvencions:   
http://www.pap.minhap.gob.es/bdnstrans/index  
  
Així mateix, es troba disponible en l'adreça web   
http://www.inclusio.gva.es/va/web/mujer/premio-literario-de-narrativa-de-mujeres0f9  
  
Primer. Participants  
Pot participar-hi qualsevol dona que siga major d'edat i resident a la Comunitat Valenciana. Es poden presentar, com a màxim, dues obres per persona.  
  
Segon. Objecte  
Convocar per a l'exercici 2018 el Premi Literari de Narrativa de Dones regulat per l'Ordre 2/2016, de 25 de gener, de la Vicepresidència i Conselleria d'Igualtat i Polítiques Inclusives.  
  
Tercer. Bases reguladores  
Mitjançant l'Ordre 2/2016, de 25 de gener, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió del Premi Literari de Narrativa de Dones (DOGV 7709, 01.02.2016).  
  
Quart. Dotació pressupostària  
Es concedirà un primer premi de 2.000 euros i dos accèssits de 1.000 euros cada un.  
Les ajudes convocades es finançaran amb càrrec al capítol IV, del pressupost de despeses de la Generalitat per a l'exercici 2018, línia de subvenció S5339000 i consignació pressupostària: 4.000 €.  
No obstant això, l'eficàcia de la present convocatòria queda condicionada a l'existència, en els pressupostos de la Generalitat per a l'exercici 2018, de crèdit adequat i suficient per a atendre les ajudes previstes en aquesta resolució.  
A aquest efecte, una vegada aprovats els pressupostos de la Generalitat per a l'exercici 2018, la Vicepresidència i Conselleria d'Igualtat i Polítiques Inclusives ha de publicar en el Diari Oficial de la Generalitat Valenciana una resolució que especifique la línia pressupostària i l'import global que es destina al finançament d'aquestes.  
  
Cinqué. Termini de presentació de les sol·licituds  
El termini de presentació és de 15 dies hàbils, i comença a comptar-se l'endemà de la publicació de la present resolució en el Diari Oficial de la Generalitat Valenciana.  
  
Sisé. Altres dades  
1. Sol·licituds: s'ha de presentar una instància de sol·licitud formalitzada com cal, mitjançant el model que figura en l'annex I de la convocatòria, també disponible en l'adreça d'internet: http://www.gva.es/va/inicio/procedimientos'id\_Proc=1798&versió=amp  
2. Documentació a presentar amb la sol·licitud: la prevista en l'article sisé de la convocatòria.  
3. Criteris de valoració:  
a) La qualitat literària.  
b) La coherència narrativa.  
c) La defensa de valors no discriminatoris ni sexistes i la ruptura d'estereotips masculins i femenins tradicionals.  
4. Subjecció a l'IRPF: l'import dels premis està subjecte a la retenció de l'impost sobre la renda de les persones físiques (IRPF) que marca la llei, i es formalitzarà mitjançant transferència bancària en un únic pagament.  
  
València, 18 de desembre de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.